ddrg/super_eurlex huggingface dataset:
Forslag til RÅDETS AFGØRELSE om udskiftning af medlemmerne af udvalget for Den Europæiske Socialfond

(forelagt af Kommissionen)

BEGRUNDELSE

(1) I artikel 47 i Rådets forordning (EF) nr. 1260/1999 af 21. juni 1999 om generelle bestemmelser for strukturfondene anføres det, at Kommissionen bistås, for så vidt angår mål 3, af et udvalg i henhold til traktatens artikel 147.

(2) Bestemmelserne om, hvordan dette udvalg fungerer, findes i artikel 49 i ovennævnte forordning.

(3) Artiklen fastsætter, at udvalget består af to regeringsrepræsentanter, to repræsentanter for arbejdstagerorganisationerne og to repræsentanter for arbejdsgiverorganisationerne pr. medlemsstat. Medlemmerne og suppleanterne udnævnes af Rådet for en periode på tre år på forslag af Kommissionen.

(4) På forslag af Kommissionen traf Rådet den 8. oktober 2001 en afgørelse om at udnævne ordinære medlemmer af og suppleanter til udvalget for Den Europæiske Socialfond for perioden fra den 23. oktober 2001 til den 22. oktober 2004.

(5) Mandatet for de ordinære medlemmer af udvalget for Den Europæiske Socialfond udløber den 22. oktober 2004.

(6) Der skal udnævnes ordinære medlemmer og suppleanter til besættelse af de ledige poster i udvalget for Den Europæiske Socialfond for den periode, som udløber den 22. oktober 2004.

Forslag til RÅDETS AFGØRELSE om udskiftning af medlemmerne af udvalget for Den Europæiske Socialfond

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 147,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene, særlig artikel 47 og 49 [1],

[1] EFT L 161 af 26.6.1999, s. 1.

under henvisning til Rådets afgørelse af 8. oktober 2001 om udnævnelse af ordinære medlemmer af og suppleanter til udvalget for Den Europæiske Socialfond [2],

[2] EFT C 292 af 18.10.2001, s. 1.

under henvisning til Kommissionens forslag, og

ud fra følgende betragtninger:

(1) Ved afgørelse af 8. oktober 2001 udnævnte Rådet på forslag fra Kommissionen ordinære medlemmer af og suppleanter til udvalget for Den Europæiske Socialfond for en periode, som udløber den 22. oktober 2004.

(2) I mellemtiden er en række poster som ordinært medlem og som suppleant blevet ledige i kategorien regeringsrepræsentanter, i kategorien arbejdsgiverrepræsentanter og i kategorien arbejdstagerrepræsentanter.

(3) Der skal udnævnes medlemmer af udvalget for Den Europæiske Socialfond til besættelse af de ledige poster -

TRUFFET FØLGENDE AFGØRELSE:

Artikel 1

De personer, som er anført på listen i bilaget, udnævnes til medlemmer af udvalget for Den Europæiske Socialfond i den resterende del af mandatperioden, det vil sige indtil den 22. oktober 2004.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den

På Rådets vegne

Formand

BILAG

>TABELPOSITION>
Ændret forslag til RÅDETS FORORDNING om ændring af forordning (EØF, EURATOM, EKSF) nr. 260/68 om fastlæggelse af betingelserne for fremgangsmåden ved opkrævning af skat til De Europæiske Fællesskaber

(forelagt af Kommissionen)

BEGRUNDELSE

De to følgende udkast til forordning har til formål at forhindre, at de tjenestemænd, der omfattes af de særlige og midlertidige foranstaltninger til endelig udtræden af tjenesten (reformgruppens aftrædelsesordning), falder uden for Fællesskabets beskatningsordning.

Ændret forslag til RÅDETS FORORDNING om ændring af forordning (EØF, EURATOM, EKSF) nr. 260/68 om fastlæggelse af betingelserne for fremgangsmåden ved opkrævning af skat til De Europæiske Fællesskaber

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 283,

under henvisning til protokollen vedrørende De Europæiske Fællesskabers privilegier og immuniteter, særlig artikel 13,

under henvisning til forslag fra Kommissionen, og

ud fra følgende betragtning:

(1) Forordning (EØF, EURATOM, EKSF) nr. 260/68 [1], senest ændret ved forordning (EF, EKSF, Euratom) nr. 2804/00 [2], bør ændres, således at der tages hensyn til Rådets forordning nr. af om særlige foranstaltninger for tjenestemænds endelige udtræden af tjenesten i Kommissionen for De Europæiske Fællesskaber som følge af reformen af Kommissionen,

[1] EFT L 56 af 04.03.1968, s. 8.

[2] EFT L 326 af 22.12.2000, s. 3.

(2) Forordning (EØF, Euratom, EKSF) nr. 260/68, senest ændret ved forordning (EF, EKSF, EURATOM) nr. 2804/00, bør ændres, således at der tages hensyn til Rådets forordning [yyy] nr. [yyy] af [...] om særlige foranstaltninger for tjenestemænds endelige udtræden af tjenesten i Generalsekretariatet for Rådet for Den Europæiske Union.

(3) Forordning (EØF, Euratom, EKSF) nr. 260/68, senest ændret ved forordning (EF, EKSF, Euratom) nr. 2804/00, bør ændres, således at der tages hensyn til Rådets forordning [zzz] nr. [zzz] af [...] om særlige foranstaltninger vedrørende endelig udtræden af tjenesten for tjenestemænd og midlertidigt ansatte i de politiske grupper i Europa-Parlamentet.

UDSTEDT FØLGENDE FORORDNING:

Artikel 1

I artikel 2 i forordning (EØF, Euratom, EKSF) nr. 260/68 indsættes som sekstende, syttende og attende led følgende ordlyd:

- modtagerne af den godtgørelse, der udbetales ved endelig udtræden af tjenesten i henhold til artikel 4 i forordning [xxx] nr. [xxx]

- modtagerne af den godtgørelse, der udbetales ved endelig udtræden af tjenesten i henhold til artikel 4 i forordning [yyy] nr. [yyy]

- modtagerne af den godtgørelse, der udbetales ved endelig udtræden af tjenesten i henhold til artikel 4 i forordning [zzz] nr. [zzz].

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den dato den i artikel 1 omhandlede forordning træder i kraft.

Denne forordning er bindende i alle enkeltheder og gælder umiddelbart i hver medlemsstat

Udfærdiget i Bruxelles, den .

På Rådets vegne

Formand
Forslag til RÅDETS BESLUTNING om ændring af beslutning 97/788/EF for så vidt angår gyldighedsperioden

(forelagt af Kommissionen)

BEGRUNDELSE

Ifølge Rådets direktiv 70/457/EØF om den fælles sortsliste over landbrugsplantearter og Rådets direktiv 70/458/EØF om handel med grøntsagsfrø skal Rådet afgøre, om kontrollen med vedligeholdelsesavl i tredjelande frembyder samme garanti som medlemsstaternes kontrol.

Ved beslutning 97/788/EF konstaterede Rådet, at ovennævnte kontrol frembød samme garantier som medlemsstaternes kontrol. Denne beslutning udløb den 30. juni 1999 for to landes vedkommende (Republikken Korea og Forbundsrepublikken Jugoslavien), og den udløber den 30. juni 2002 for de øvrige 21 lande.

På grundlag af de oplysninger, Kommissionens tjenestegrene har indhentet i Den Stående Komité for Frø, og som er baseret på EF-sammenligningsforsøg, frembyder disse lande fortsat de samme garantier.

Dette forslag forlænger ligestillingen indtil 30. juni 2005 for alle tredjelande omhandlet i beslutning 97/788/EF.

Forslag til RÅDETS BESLUTNING om ændring af beslutning 97/788/EF for så vidt angår gyldighedsperioden

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter [1], særlig artikel 21, stk. 1), litra b),

[1] EFT L 225 af 12.10.1970, s. 1. Direktiv senest ændret ved direktiv 98/96/EF (EFT L 25 af 1.2.1999, s. 27).

under henvisning til Rådets direktiv 70/458/EØF af 29. september 1970 om handel med grøntsagsfrø [2], særlig artikel 32, stk. 1), litra b),

[2] EFT L 225 af 12.10.1970, s. 7. Direktiv senest ændret ved direktiv 98/96/EF.

under henvisning til forslag fra Kommissionen [3], og

[3] EFT C [...] af [...], s. [...]

ud fra følgende betragtninger:

(1) Ved Rådets beslutning 97/788/EF om ligestilling af tredjelandes kontrol med vedligeholdelsesavl [4] blev det konstateret, at den officielle kontrol med vedligeholdelsesavl, der foretages i visse tredjelande, frembyder samme garantier som medlemsstaternes kontrol. Denne beslutning udløb for visse tredjelandes vedkommende den 30. juni 1999, og den udløber for andre tredjelandes vedkommende den 30. juni 2002.

[4] EFT L 322 af 25.11.1997, s. 39.

(2) Det har vist sig, at kontrol i tredjelande i henhold til beslutning 97/788/EF fortsat frembyder samme garantier som medlemsstaternes kontrol.

(3) Beslutning 97/788/EF bør derfor ændres tilsvarende -

VEDTAGET FØLGENDE BESLUTNING:

Artikel 1

Artikel 3 i beslutning 97/788/EF affattes således:

"Artikel 3

Denne beslutning anvendes for Republikken Koreas og Forbundsrepublikken Jugoslaviens vedkommende fra 1. juli 1997 til 30. juni 1999 og fra [datoen for vedtagelse af beslutning XXX/2002/EF] til 30. juni 2005, og for de øvrige tredjelande opført i bilaget anvendes den fra 1. juli 1997 til 30. juni 2005."

Artikel 2

Denne beslutning er rettet til medlemsstaterne.

Udfærdiget i Bruxelles, den

På Rådets vegne

Formand
Ændret forslag til EUROPA-PARLAMENTETS OG RÅDETS BESLUTNING om ændring af bilag I til beslutning nr. 1336/97/EF om et sæt retningslinjer for transeuropæiske telenet (forelagt af Kommissionen i henhold til EF-traktatens artikel 250, stk. 2)

2001/0296 (COD)

Ændret forslag til EUROPA-PARLAMENTETS OG RÅDETS BESLUTNING om ændring af bilag I til beslutning nr. 1336/97/EF om et sæt retningslinjer for transeuropæiske telenet

1. Baggrund

Forelæggelse af forslaget for Europa-Parlamentet og Rådet (KOM(2001) 742 - 2001/0296 (COD)) // 10. december 2001

Udtalelse fra Det Økonomiske og Sociale Udvalg // 29. maj 2002

Udtalelse fra Regionsudvalget //

Udtalelse fra Europa-Parlamentet (PE T5-0210/2002) // 14. maj 2002

2. formålet med kommissionens forslag

Forslaget reviderer definitionen af projekter af fælles interesse på basis af erfaringerne fra perioden 1997-2000. Den nye definition fokuserer programmet på serviceydelser i almenhedens interesse inden for rammerne af eEurope 2005, som er under udvikling.

3. Kommissionens stillingtagen til Europa-Parlamentets ændringsforslag

3.1. Ændringsforslag, som Kommissionen accepterer

Ændringsforslag 1, som henviser til Rådets resolution om net- og informationssikkerhed.

Ændringsforslag 2, som præciserer anvendelsesområdet.

Ændringsforslag 3, som fastsætter datoer for en rapport om programmets gennemførelse og et forslag til revision af retningslinjerne.

Ændringsforslag 4, som understreger programmets bidrag til dets målsætninger.

Ændringsforslag 5, som præciserer, at programmet ikke er begrænset til kommerciel aktivitet og præciserer kriterierne for transeuropæiske tjenesteydelser.

Ændringsforslag 6, som præciserer kravene til deltagelse i programmet.

Ændringsforslag 7, som præciserer hensynet til handicappedes behov og til nye teknologier.

Ændringsforslag 8, som præciserer applikationerne inden for e-forvaltning og e-administration.

Ændringsforslag 9, som mere præcist begrunder støtten til sundhedsapplikationer.

Ændringsforslag 10, som bekræfter, at supplerende støtte og koordineringsforanstaltninger kommer i anden række i forhold til programmet.

3.2. Ændret forslag

Under hensyntagen til EF-traktatens artikel 250, stk. 2, ændrer Kommissionen sit forslag som angivet ovenfor.
Forslag til RÅDETS FORORDNING om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter

(forelagt af Kommissionen)

BEGRUNDELSE

1. Efter anmodning fra forskellige medlemsstater har Kommissionens tjenestegrene i samarbejde med de pågældende nationale eksperter valgt at undersøge, om det er hensigtsmæssigt at åbne, forhøje og forlænge toldkontingenter for en række industriprodukter.

2. Med denne undersøgelse, der blev foretaget på mødet i "Gruppen for Økonomiske Tarifspørgsmål", kunne det konstateres, at en løsning, der går ud på at åbne, forhøje og forlænge toldkontingenterne for de produkter, der er omfattet af dette forslag til forordning, vil kunne opnå tilslutning fra medlemsstaterne, uden at der skabes forstyrrelser på markedet.

Dette er formålet med vedlagte forslag til forordning.

Forslag til RÅDETS FORORDNING om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen,

ud fra følgende betragtninger:

(1) Ved forordning (EF) nr. 2505/96 [1], har Rådet åbnet fællesskabstoldkontingenter for en række landbrugs- og industriprodukter; Fælleskabets behov for forsyninger med disse produkter bør dækkes på de gunstigste betingelser; der bør derfor åbnes fællesskabskontingenter til nedsat sats eller nulsats for passende mængder, ligesom der bør ske en forhøjelse og en forlængelse af gyldigheden af visse eksisterende toldkontingenter, uden at der skabes forstyrrelser på markedet for disse produkter.

[1] EFT L 345 af 31.12.1996, s. 1; er senest ændret ved forordning (EF) nr. 2559/2001 (EFT L 344 af 28.12.2001, s. 5).

(2) Forordning (EF) nr. 2505/96 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

Kontingenterne i bilaget til nærværende forordning føjes til bilag I i forordning (EF) nr. 2505/96 med virkning fra den 1. juli 2002.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Rådets vegne

[...]

Formand

BILAG

>TABELPOSITION>

(a) Kontrollen med anvendelsen til dette særlige formål sker i henhold til de fællesskabsbestemmelser, der er udstedt på dette område.

>TABELPOSITION>

Bilag

>TABELPOSITION>

Indtægtstab i alt i forhold til foregående kontingentperiode i det løbende finansår: +775.450 (47.125 + 1.456.650:2) EUR.

Indtægtstab i alt i forhold til foregående kontingentperiode i det løbende finansår: +728.325 (1.456.650:2) EUR.

BEKÆMPELSE AF BEDRAGERI

I bestemmelserne om forvaltning af toldkontingenter er der forudset de nødvendige foranstaltninger til forebyggelse og beskyttelse mod bedrageri og uregelmæssigheder.
Ændret forslag til EUROPA-PARLAMENTETS OG RÅDETS BESLUTNING om produktion og udvikling af fællesskabsstatistikker om videnskab og teknologi (forelagt af Kommissionen i henhold til EF-traktatens artikel 250, stk. 2)

2001/0197 (COD)

Ændret forslag til EUROPA-PARLAMENTETS OG RÅDETS BESLUTNING om produktion og udvikling af fællesskabsstatistikker om videnskab og teknologi

1. Baggrund

For at kunne opstille og vurdere videnskabs- og teknologipolitikker i de mere og mere videnbaserede økonomier er det nødvendigt at have pålidelige og relevante statistiske indikatorer til rådighed. De eksisterende statistiske indikatorer er nyttige, men de har deres begrænsning med hensyn til at måle resultaterne af V&T-aktiviteter, videnspredningen og mere generelt innovationssystemernes funktion. Der er derfor behov for at udvikle en ny generation af statistiske variabler til at overvåge disse aspekter.

I denne forbindelse forelagde Kommissionen den 27. august 2001 et forslag til beslutning (forslag til Europa-Parlamentets og Rådets beslutning om produktion og udvikling af fællesskabsstatistikker om videnskab og teknologi - KOM(2001)490 endelig 2001/0197 (COD)).

Europa-Parlamentet vedtog beslutning herom den 2. juli 2002 (dok. P5-TAPROV (2002)0338)) og foreslog fire ændringer. Kommissionen accepterede tre af de foreslåede ændringer.

2. Gennemgang af ændringerne

2.1.

Kommissionen accepterer det første ændringsforslag, hvori betydningen af hensyntagen til den regionale dimension understreges, således at statistikkerne så vidt muligt opstilles efter NUTS-nomenklaturen.

2.2.

Kommissionen accepterer det andet ændringsforslag, hvori betydningen af samarbejdet med OECD og de andre internationale organisationer understreges.

2.3.

Kommissionen accepterer det fjerde ændringsforslag, hvori der efterlyses hyppigere rapporter.

2.4.

Af juridiske grunde kan Kommissionen til gengæld ikke uden videre acceptere det tredje ændringsforslag om tættere samarbejde og øget samråd med Helsinki-gruppen. Dog understreger og anerkender Kommissionen betydningen af Helsinki-gruppens statistiske arbejde og lover at fortsætte det frugtbare samarbejde med denne gruppe. Kommissionen vil gentage dette løfte i en erklæring, som den vil tage initiativ til at få indføjet i Rådets mødeprotokol ved beslutningens vedtagelse.

3. Konklusion

I henhold til artikel 250, stk. 2, i EF-traktaten ændrer Kommissionen sit forslag som anført ovenfor.
Forslag til RÅDETS AFGØRELSE om det Europæiske Fællesskabets undertegnelse af Europarådets konvention om samvær med børn

(forelagt af Kommissionen)

BEGRUNDELSE

Konventionen om samvær med børn ("Samværskonventionen") blev vedtaget den 3. maj 2002 i Vilnius, Litauen, af Europarådets Ministerkomité. Samværskonventionen tager sigte på at styrke den fundamentale ret, som børn og deres forældre og andre personer med familiemæssig tilknytning til børnene har til at opretholde regelmæssig kontakt. Til det formål indeholder samværskonventionen (a) generelle principper gældende for samværsafgørelser, (b) passende sikkerhedsforanstaltninger og garantier, som skal sikre korrekt udøvelse af samværsret og børnenes omgående tilbagegivelse ved udløbet af samværsperioden, (c) regler for samarbejde mellem de berørte myndigheder med henblik på at styrke og fremme samvær på tværs af grænserne.

Samværskonventionen vil blive fremlagt til undertegnelse i Strasbourg, Frankrig, den 14. oktober 2002 i anledning af den sjette europæiske konference om familieret.

Artikel 22, stk. 1, i samværskonventionen åbner mulighed for, at Fællesskabet kan tiltræde den.

Samværskonventionen vil bidrage til gennemførelsen af de mål, der ligger bag eksisterende og fremtidige fællesskabsregler om anerkendelse og fuldbyrdelse af retsafgørelser vedrørende forældremyndighed. Kommissionen foreslår derfor, at Fællesskabet - med forbehold af en eventuel indgåelse på et senere tidspunkt - undertegner samværskonventionen

Forslag til RÅDETS AFGØRELSE om det Europæiske Fællesskabets undertegnelse af Europarådets konvention om samvær med børn

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 61, litra c), sammen med artikel 300, stk. 2, første afsnit,

under henvisning til forslag fra Kommissionen [1], og

[1] EFT C ....., s. ..

ud fra følgende betragtninger:

(1) Konventionen om samvær med børn, vedtaget den 3. maj 2002 af Europarådets Ministerkomité, udgør et værdifuldt bidrag til en styrkelse af den fundamentale ret, som børn og deres forældre og andre personer med familiemæssig tilknytning til børnene har til at opretholde regelmæssig kontakt. Det er derfor ønskeligt, at konventionens bestemmelser kan tages i anvendelse snarest muligt.

(2) Konventionen vil blive fremlagt til undertegnelse i Strasbourg, Frankrig, den 14. oktober 2002.

(3) Artikel 22, stk. 1, i konventionen åbner mulighed for, at Det Europæiske Fællesskab kan undertegne den.

(4) Konventionen, som omfatter spørgsmål, der falder ind under Fællesskabets kompetenceområde, vil bidrage til gennemførelsen af de mål, der ligger bag eksisterende og fremtidige fællesskabsregler om anerkendelse og fuldbyrdelse af retsafgørelser vedrørende forældremyndighed -

TRUFFET FØLGENDE AFGØRELSE:

Eneste artikel

Med forbehold af en eventuel indgåelse på et senere tidspunkt bemyndiges Rådets formand herved til at udpege den person, der er beføjet til at undertegne Europarådets konvention om samvær med børn, vedtaget den 3. maj 2002, på Det Europæiske Fællesskabs vegne.

Udfærdiget i Bruxelles, den [...].

På Rådets vegne

Formand
52002PC0371

Forslag til Rådets forordning om beskyttelsesforanstaltninger i henhold til AVS-EF-partnerskabsaftalen(KOM(2002) 371 endelig udg. — 2002/0140(ACC))



EF-Tidende nr. C 262 E af 29/10/2002 s. 0396 - 0397
Forslag til RÅDETS FORORDNING om ophævelse af forordning (EF) nr. 1705/98 om afbrydelse af visse økonomiske forbindelser med Angola i relation til UNITA's "União Nacional para a Independência Total de Angola" aktiviteter (UNITA)

(forelagt af Kommissionen)

BEGRUNDELSE

(1) Den 9. december 2002 vedtog De Forenede Nationers Sikkerhedsråd på grundlag af kapitel VII i De Forenede Nationers pagt i resolution 1448 (2002), at foranstaltninger, der blev pålagt ved punkt 19 i resolution 864 (1993), punkt 4c) og d) i resolution 1127(1997) og punkt 11 og 12 i resolution 1173 (1998), ophører med at have virkning fra den dato.

(2) Rådets forordning (EF) nr. 1705/98, senest ændret ved Kommissionens forordning (EF) nr. 689/2002, om afbrydelse af visse økonomiske forbindelser med Angola med henblik på at anspore "União Nacional para a Independência Total de Angola" (UNITA) til at indfri sine forpligtelser som led i fredsprocessen og om ophævelse af forordning (EF) nr. 2229/97 bør derfor ophæves.

Forslag til RÅDETS FORORDNING om ophævelse af forordning (EF) nr. 1705/98 om afbrydelse af visse økonomiske forbindelser med Angola i relation til UNITA's "União Nacional para a Independência Total de Angola" aktiviteter (UNITA)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til fælles holdning 2002/991/FUSP af 19. december 2002 [1],

[1] EFT L 348 af 21.12.2002, s. 1

under henvisning til forslag fra Kommissionen [2], og

[2] EFT C af , s. .

ud fra følgende betragtninger:

(1) Den 9. december 2002 vedtog De Forenede Nationers Sikkerhedsråd på grundlag af kapitel VII i De Forenede Nationers pagt i resolution 1448 (2002), at foranstaltninger, der blev pålagt ved punkt 19 i resolution 864 (1993), punkt 4c) og d) i resolution 1127(1997) og punkt 11 og 12 i resolution 1173 (1998), bør ophøre med at have virkning fra den dato.

(2) Rådets forordning (EF) nr. 1705/98 af 28. juli 1998 om afbrydelse af visse økonomiske forbindelser med Angola med henblik på at anspore "União Nacional para a Independência Total de Angola" (UNITA) til at indfri sine forpligtelser som led i fredsprocessen og om ophævelse af forordning (EF) nr. 2229/97 [3], senest ændret ved Kommissionens forordning (EF) nr. 689/2002 [4], bør derfor ophæves -

[3] EFT L 215 af 1.8.1998, s. 1.

[4] EFT L 106 af 23.4.2002, s. 8.

UDSTEDT FØLGENDE FORORDNING:

Artikel 1

Forordning (EF) nr. 1705/98 ophæves.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 20. december 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand